Donald Trump, singur împotriva tuturor. Partidul Republican i-a retras susținerea: "Nu va mai fi în peisaj".
Donald Trump nu mai are susținerea Partidului Republican. Nikki Haley, care vrea să candideze în 2024, spune că Trump a dezamăgit partidul. Avocații lui Trump au prezentat un clip cu declarații agresive ale democraților.
Cele două mari partide din SUA fac front comun chiar împotriva lui Donald Trump.Nikki Haley, fostă ambasadoare la ONU în mandatul Trump, spune că miliardarul nu mai are susținerea Partidului Republican. Iar asta înseamnă că nu va mai fi văzut în postura de candidat, în 2024."Nu cred că va mai fi în peisaj. Nu cred că poate, a mers prea departe. Trebuie să recunoaștem că ne-a dezamăgit. A luat-o pe un drum greșit, iar noi nu trebuia să îl urmăm, să îl ascultăm. Nu putem lăsa asta să se repete", a declarat Haley pentru Politico.Democrații nu îl vor nici ei și speră să îi interzică viața politică. Alături de Trump mai sunt doar avocații. Care au ales o tactică neobișnuită de apărare."Principalul argument a fost ideea că alți oameni, adică democrații, au folosit același limbaj ca cel folosit de Donald Trump pe 6 ianuarie.", a relatat Eric Tucler reporter Associated Press.